търговия, т.е. внос и препродажба на АФДЦ в своята държава. При разследването се установи, че промишлеността на Съюза и производителят износител продават АФДЦ на ползвателите предимно пряко. Въз основа на това няма индикации, че налагането на мерки ще се отрази неблагоприятно на положението на вносителите/търговците.
 4. Интерес на ползвателите
 (151)
 Ползвателите в Съюза са „пренавивачи“, чиято дейност се заключава в търговията с опаковъчен материал (алуминиево фолио, но също така хартия и полиетилен) след пренавиването на АФДЦ на малки ролки („потребителски ролки“) и преопаковането му за търговията на едро и дребно. Интерес заявиха и получиха въпросник седем дружества. Четири дружества оказаха съдействие на процедурата, като представиха отговори на въпросника. В три от оказалите съдействие дружества бяха проведени проверки на място.
 (152)
 Разследването показа, че АФДЦ е основната суровина на пренававачите и представлява около 80 % от общите им производствени разходи.
 (153)
 През разследвания период оказалите съдействие ползватели са имали три основни източника за снабдяване с АФДЦ — промишлеността на Съюза, Турция и Русия. Трима от оказалите съдействие ползватели са купували АФДЦ главно от промишлеността на Съюза и са внасяли в по-малка степен; един от тези трима ползватели не е внасял АФДЦ от Русия, а само от Турция. Четвъртият оказал съдействие ползвател е закупувал АФДЦ предимно от Русия и по-малки количества от промишлеността на Съюза. Всички оказали съдействие дружества са внасяли АФДЦ и от Турция.
 (154)
 Тъй като пренавивачите доставят богата гама от продукти за опаковане, при три от оказалите съдействие дружества, закупували засегнатия продукт от Русия, дейността във връзка с АФДЦ е представлявала от по-малко от една шеста до максимум една четвърт от дейността им общо. За дружеството, което не е закупувало засегнатия продукт от Русия, дейността във връзка с АФДЦ е представлявала под една трета от всичката му дейност.
 (155)
 Всички оказали съдействие дружества посочват, че през разследвания период са работели като цяло на печалба. Независимо от това едно дружество не можа ясно да причисли своите разходи за реализация, общи и административни разходи към дейността във връзка с АФДЦ, поради което по отношение на рентабилността на това дружество не можа да се стигне до категорично заключение.
 (156)
 Освен това разследването показа, че съществуват множество източници за снабдяване и пренавивачите не се колебаят да преминават, ако е необходимо, към друг снабдител (вж. съображения 165 — 168).
 (157)
 Освен това пренавивачите евентуално могат да прехвърлят антидъмпинговото мито към клиентите си, особено ако цените на основната им суровина запазят низходящата си тенденция от разглеждания период.
 (158)
 Въз основа на това, макар да не е изключено, че рентабилността на пренавивачите би могла да бъде неблагоприятно повлияна от налагането на мерки по отношение на Русия, наличието на други източници за снабдяване и възможността митото да бъде прехвърлено към клиентите, както и големите в някои случаи маржове на печалба показват, че евентуалното въздействие на мерките върху пренавивачите би било ограничено.
 (159)
 Производителят износител изказа твърдението, че налагането на антидъмпинговите мита ще се отрази пагубно на големите търговци на дребно, без обаче да даде повече подробности. В това отношение следва да се отбележи, че по време на